**Ministru kabineta noteikumu projekta “Valsts aģentūras “Latvijas Vēstnesis” nolikums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Oficiālo publikāciju un tiesiskās informācijas likuma](http://likumi.lv/ta/id/249322-oficialo-publikaciju-un-tiesiskas-informacijas-likums) pārejas noteikumu [3. punkts](http://likumi.lv/ta/id/249322-oficialo-publikaciju-un-tiesiskas-informacijas-likums#pn3) un Ministru kabineta 2015. gada 24. septembra rīkojums Nr. 575 „Par valsts sabiedrības ar ierobežotu atbildību “Latvijas Vēstnesis” pārveides par valsts aģentūru “Latvijas Vēstnesis” uzsākšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 24. septembra rīkojums Nr. 575 „Par valsts sabiedrības ar ierobežotu atbildību “Latvijas Vēstnesis” pārveides par valsts aģentūru “Latvijas Vēstnesis” uzsākšanu” 1. punkts noteic, ka pamatojoties uz [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [162. panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p162) pirmo un ceturto daļu un [Oficiālo publikāciju un tiesiskās informācijas likuma](http://likumi.lv/ta/id/249322-oficialo-publikaciju-un-tiesiskas-informacijas-likums) (turpmāk – OPTIL) pārejas noteikumu [3. punktu](http://likumi.lv/ta/id/249322-oficialo-publikaciju-un-tiesiskas-informacijas-likums#pn3) (paredz, ka Ministru kabinets līdz 2017. gada 1. janvārim izveido valsts aģentūru “Latvijas Vēstnesis”), uzsākt valsts sabiedrības ar ierobežotu atbildību “Latvijas Vēstnesis” (turpmāk – Kapitālsabiedrība) pārveidi par tieslietu ministra pārraudzībā esošu tiešās pārvaldes iestādi ‒ valsts aģentūru “Latvijas Vēstnesis” (turpmāk – Aģentūra).  Saskaņā ar Publisko aģentūru likuma 4. panta otro daļu valsts aģentūras darbību regulē Ministru kabineta apstiprināts nolikums. Ministru kabineta noteikumu projekts “Valsts aģentūras “Latvijas Vēstnesis” nolikums” paredz, noteikt Aģentūras nosaukumu, ministru, kura padotībā Aģentūra nodota, un kārtību, kādā tiek uzraudzīta Aģentūras darbība, Aģentūras izveidošanas mērķi, uzdevumus, administratīvo aktu izdošanas, apstrīdēšanas un pārsūdzēšanas kārtību. Aģentūras izveidošanas mērķis un uzdevumi izriet no OPTIL noteiktajiem Aģentūras uzdevumiem:  1) nodrošināt oficiālā izdevuma „Latvijas Vēstnesis” izdošanu (OPTIL14. panta trešā daļa);  2) nodrošināt ārējo normatīvo aktu un citu tiesību aktu un oficiālo paziņojumu publicēšanu (OPTIL 3. panta pirmā daļa);  3) nodrošināt Oficiālo publikāciju informācijas sistēmas (valsts informācijas sistēmas) uzturēšanu (OPTIL 15. pants);  4) nodrošināt oficiālajā izdevumā „Latvijas Vēstnesis” publicētu tiesību aktu sistematizāciju un sistematizētu tiesību aktu bezmaksas pieejamību sabiedrībai (OPTIL 16. un 17. pants);  5) veicināt izpratni par normatīvajos aktos noteiktajām privātpersonu tiesībām un pienākumiem, kā arī nodrošināt valsts oficiālās informācijas sniegšanu (OPTIL 14. panta otrā daļa).  Šobrīd Kapitālsabiedrība ir valsts kapitālsabiedrība, kas darbojas saskaņā Publiskas personas kapitāla daļu kapitālsabiedrību pārvaldības likumu, Komerclikumu un Kapitālsabiedrības statūtiem, kā arī pildot valsts pārvaldes uzdevumus – saskaņā ar Valsts pārvaldes iekārtas likumu, Administratīvā procesa likumu u.tml.  Šobrīd Kapitālsabiedrība saskaņā ar OPTIL pārejas noteikumu 3. punktu pilda Aģentūrai noteiktos uzdevumus OPTIL, kā arī to ietvaros sniedz maksas pakalpojumus.  Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 24. punkts paredz, ka, nosakot maksas pakalpojumu izcenojumus par publikācijām oficiālajā izdevumā “Latvijas Vēstnesis”, šo noteikumu III nodaļu nepiemēro līdz laikam, kad pilnā apmērā piešķirts finansējums OPTIL noteikto valsts funkciju nodrošināšanai. Tādējādi oficiālo publikāciju maksas nosaka Ministru kabineta 2013. gada 29. janvāra noteikumi Nr. 65 “Oficiālo publikāciju noteikumi”.  Veicinot izpratni par normatīvajos aktos noteiktajām privātpersonu tiesībām un pienākumiem (tajā skaitā nodrošinot sabiedrības informēšanu un valsts dialogu ar sabiedrību par tiesību politiku, kā arī sabiedrības tiesiskās domas un apziņas attīstības veicināšanu atbilstoši demokrātiskas valsts principiem) un, nodrošinot valsts oficiālās informācijas sniegšanu, Kapitālsabiedrība organizē publiskus pasākumus, izdod iespieddarbus un nodrošina to pieejamību sabiedrībai, kā arī nodrošina aģentūras dibināto masu informācijas līdzekļu (nedēļas žurnāla “Jurista Vārds” un tā tīmekļa vietnes www.juristavards.lv, portāls “LVportāls” (šobrīd “Par Likumu un Valsti”) un tā tīmekļa vietnes (šobrīd www.lvportals.lv, nākotnē www.lv.lv) darbību, izdošanu un pieejamību. Minētā uzdevuma ietvarā sniedzamo maksas pakalpojumu cenas noteiks ar Aģentūras maksas pakalpojumu cenrādi.  Masu informācijas līdzekļu redakcijas darbojas saskaņā ar likumu “Par presi un citiem masu informācijas līdzekļiem”.  Minētā kompetence, izriet arī no Ministru kabineta 2003. gada 29. aprīļa noteikumu Nr. 243 “Tieslietu ministrijas nolikums” 4.2.5apakšpunktā noteiktās funkcijas - nodrošināt sabiedrības informēšanu un dialogu ar sabiedrību par tiesību politiku, kā arī veicināt sabiedrības tiesiskās domas un apziņas attīstību atbilstoši demokrātiskas valsts principiem. |
| 3. | Projekta izstrādē iesaistītās institūcijas | Kapitālsabiedrība un Tieslietu ministrija. |
| 4. | Cita informācija | Ministru kabinets ar 2010. gada 13. aprīļa rīkojumu Nr. 206 akceptējis Valsts oficiālo elektronisko publikāciju pieejamības veicināšanas koncepciju, kur sākotnēji tika paredzēta Aģentūras izveide. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības 66 darbinieki, kuriem mainīsies darba devēja tiesiskais statuss, amata noteikšanas nosacījumi un atlīdzības noteikšanas metodika (Publisko aģentūru likuma 10. pants noteic, ka darba samaksu valsts aģentūrā nosaka atbilstoši Valsts un pašvaldību institūciju amatpersonu un darbinieku atlīdzības likumam), divi valdes locekļi, kuru pilnvaras beigsies līdz ar Kapitālsabiedrības izslēgšanu no komercreģistra. Kapitālsabiedrības kreditori (tiks apzināti saskaņā ar Publiskas personas kapitāla daļu un kapitālsabiedrību pārvaldības likumā noteikto procedūru). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 358 697 | 615 342 |
| 2.1. valsts pamatbudžets | 0 | 0 | 0 | 358 697 | 615 342 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | - 358 697 | - 615 342 |
| 3.1. valsts pamatbudžets | 0 | 0 | 0 | - 358 697 | - 615 342 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 7. Cita informācija | Saskaņā ar Publisko aģentūru likuma 13. panta trešo daļu Aģentūra Likumā par budžetu un finanšu vadību noteiktajā kārtībā patstāvīgi veido Aģentūras budžetu un to apstiprina Ministru kabinets.  Oficiālo publikāciju nodrošināšanai, tiesību aktu sistematizācijai un sistematizētu tiesību aktu bezmaksas pieejamībai, kā arī tiesiskās informācijas nodrošināšanai papildus nepieciešams finansējums 1 300 506 *euro* apmērā. Papildus nepieciešamais finansējums tiks pieprasīts pakāpeniski atbilstoši katrai pakalpojumu grupai: 2018. gadā un turpmāk ik gadu – 358 697 *euro* (tiesiskās informācijas nodrošināšanai), 2019. gadā un turpmāk ik gadu  – 256 645 *euro* (tiesību aktu konsolidēšanai) un 2020. gadā un turpmākajos gados – 685 164 *euro* (oficiālās publikācijas nodrošināšanai). Aprēķinos ir iekļauti Oficiālo publikāciju informācijas sistēmas (valsts informācijas sistēmas) uzturēšanas (t.sk attīstības) izdevumi.  Ministru kabineta 2015. gada 8. septembra sēdē, pieņemot Ministru kabineta 2015. gada 24. septembra rīkojumu Nr. 575 „Par valsts sabiedrības ar ierobežotu atbildību “Latvijas Vēstnesis” pārveides par valsts aģentūru “Latvijas Vēstnesis” uzsākšanu” (protokols Nr. 45 90.§) tika nolemts, ka jautājumu par valsts budžeta līdzekļu piešķiršanu Aģentūras darbības nodrošināšanai 2017. gadam un turpmākajiem gadiem skatīt Ministru kabinetā valsts budžeta likumprojekta 2017. gadam un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši valsts budžeta finansiālajām iespējām.  Ņemot vērā valsts budžeta finansiālās iespējas 2017. gadā, papildus finansējums Aģentūras darbībai tiks pieprasīts sākot ar 2018. gadu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par sabiedrības ar ierobežotu atbildību “Latvijas Vēstnesis” pārveidi par valsts aģentūru “Latvijas Vēstnesis””, kurš noteiks Publiskas personas kapitāla daļu un kapitālsabiedrību pārvaldības likuma 163. pantā paredzēto.  2. Ministru kabineta rīkojuma projekts “Par valsts aģentūras “Latvijas Vēstnesis” 2017. gada budžeta apstiprināšanu”, kas paredzēs saskaņā ar Publisko aģentūru likuma 13. panta trešo daļu apstiprināt Aģentūras 2017. gada budžeta ieņēmumus un izdevumus.  3. Ministru kabineta noteikumu projekts “Valsts aģentūras “Latvijas Vēstnesis” maksas pakalpojumu cenrādis”, kuru paredzēts izdot saskaņā ar Publisko aģentūru likuma 5. pantu, bet izstrādāt saskaņā ar Ministru kabineta 2011. gada 3. maija noteikumiem Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. Cenrādī būs noteiktas cenas tiem maksas pakalpojumiem, kuri nav iekļauti Ministru kabineta 2013. gada 29. janvāra noteikumos Nr. 65 “Oficiālo publikāciju noteikumi”.  4. Ministru kabineta noteikumu projekts “Grozījumi Ministru kabineta 2003. gada 29. aprīļa noteikumos Nr. 243 “Tieslietu ministrijas nolikums”, kas paredzēs papildināt Tieslietu ministrijas padotībā esošo iestāžu uzskaitījumu ar Aģentūru. Vienlaikus ir svītrojama funkcija, kuras īstenošana ir nodota Aģentūrai ar OPTIL (līdz OPTIL pieņemšanai minētā funkcija bija Tieslietu ministrijas tiešā kompetencē). Proti, svītrojams 4.2.4apakšpunkts, kas paredz, ka Tieslietu ministrijas funkcija ir nodrošināt valsts oficiālo publikāciju un tās informācijas sistematizēšanu (tai skaitā tiesību aktu konsolidāciju). |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paredzēts, ka sabiedrības pārstāvji varēs rakstiski sniegt viedokli par tiesību akta projektu tā izstrādes stadijā. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 2016. gada .. paziņojums par līdzdalības iespējām publicēts VSIA “Latvijas Vēstnesis”, Tieslietu ministrijas tīmekļa vietnē, kā arī iesniegts Valsts kancelejai publicēšanai tās tīmekļa vietnē. Paziņojumā paredzēts, ka sabiedrības pārstāvji var rakstiski sniegt viedokli par tiesību akta projektu tā izstrādes stadijā līdz 2016. gada … (2 nedēļas). |
| 3. | Sabiedrības līdzdalības rezultāti | *Aizpildīs pēc tam.* |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija un Kapitālsabiedrība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas institūcijas, likvidēt vai reorganizēt esošās. Kapitālsabiedrību pārveidos par Aģentūru, kas pildīs tai OPTIL noteiktās valsts pārvaldes funkcijas, kuras nodrošinās 66 darbinieki un vadība (Aģentūras direktors un viņa divi vietnieki). Funkciju un uzdevumu apjoms nemainās.  Nav plānota ietekme uz Kapitālsabiedrības cilvēkresursiem. Kapitālsabiedrībā ir plānotas iekšējas strukturālas izmaiņas un atsevišķu amatu nosaukumu pārveide. Kapitālsabiedrības diviem valdes locekļiem pilnvaras beigsies līdz ar Kapitālsabiedrības izslēgšanu no komercreģistra. |
| 3. | Cita informācija | Nav. |

Iesniedzējs:

valsts sekretārs Raivis Kronbergs

10.06.2016. 12:12

1735

Daina Ābele

VSIA “Latvijas Vēstnesis”

valdes priekšsēdētāja

67310675, daina.abele@lv.lv